tartuNLP/wikipedia-smugri-20251201 huggingface dataset:
Flint Firebirds

Flint Firebirds on yhdysvaltalainen jääkiekkoseura Michiganista. Seura on perustettu vuonna 1990, ja sen kotipaikka on Flintin kaupunki. Seura osti konkurssiin menneen Plymouth Whalersin pelioikeudet. Seura pelaa OHL-tasolla, jossa se sijaitsee Ontarion junioriliigan läntisen konferenssin länsidivisioonassa.
Joukkue kaudella 2025–2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Noni Hazlehurst

Leonie ”Noni” Hazlehurst (s. 17. elokuuta 1952 Melbourne, Victoria, Australia) on australialainen näyttelijä, ohjaaja ja käsikirjoittaja. Hän on saanut Australian ritarikunnan kunniamerkin (AM).
Hazlehurst on näytellyt muun muassa televisiosarjoissa "The Box", "The Sullivans", "Play School", "Nancy Wake", "Isän kanssa maailmalla", "Ride on Stranger", "Waterfront", "City Homicide" ja "Kotiin takaisin". Lisäksi hän on näytellyt elokuvissa "Little Fish", "Candy", "Bitter &amp; Twisted", "The Mule" ja "The Broken Shore". Vuosina 1995–2004 Hazlehurstilla oli oma lifestyleohjelma nimeltään "Better Homes and Gardens".
Face the Shadow

Face the Shadow (, alun perin Don’t Deny) on Genealogy-yhtyeen kappale, jolla se edusti Armeniaa Eurovision laulukilpailussa 2015. Se kilpaili ensimmäisessä semifinaalissa, jossa se sijoittui seitsemänneksi 77 pisteellä ja pääsi finaaliin. Finaalissa se sai 34 pistettä ja saavutti sijan 16.
Sanoitus.
Kappaleen sanoitus herätti kohua. Monet uskoivat, että se oli kunnianosoitus armenialaisten kansanmurhan (jonka satavuotispäivää oli noin kuukautta ennen Eurovision laulukilpailua) uhreille. Kappaleen alkuperäisen nimen Don’t Deny () katsottiin olevan pyyntö tunnustaa kiistelty kansanmurha. Myös kappaleen musiikkivideon, jossa valokuvaa varten poseeraava perhe katoaa yhtäkkiä, katsottiin viittaavan kansanmurhaan. Azerbaidžanin (joka Turkin lisäksi kieltää kansanmurhan tapahtuneen) edustajat kritisoivat kappaleen poliittista sanomaa, ja ilmoittivat ryhtyvänsä "asianmukaisiin toimiin", mikäli Armenia käyttää kilpailua politiikan välineenä.
16. maaliskuuta Armenian delegaatio ilmoitti vaihtavansa kappaleen nimen vähentääkseen epäilyjä mahdollisesta poliittisesta sanomasta. Alkuperäinen nimi jäi silti kappaleen kertosäkeeseen. Delegaatio kielsi tietyn poliittisen sanoman olemassaolon.
Tauno Moilanen

Tauno Moilanen (1. elokuuta 1941 – 2025) oli Imatran kaupunginjohtaja vuodesta 1996 vuoteen 2006, jolloin hän jäi eläkkeelle. Ennen kaupunginjohtajana toimimistaan hän työskenteli viisi vuotta liikkeenjohdon konsulttina ja sitä ennen 20 vuotta Imatran kaupungininsinöörinä. Kaupunginjohtajana hän ajoi Saimaankaupungin perustamista.
Teiniäidit

Teiniäidit on dokumentaarinen televisiosarja, jossa seurataan nuorten teiniäitien arkea.
Ensimmäinen tuotantokausi.
Ensimmäinen tuotantokausi alkoi Yle TV2 -kanavalla 11. lokakuuta 2012.
Toinen tuotantokausi.
Toinen tuotantokausi alkoi 18. marraskuuta 2013.
Kolmas tuotantokausi.
Kolmas tuotantokausi alkoi 6. lokakuuta 2014. 
Tanjan kuolema.
Ensimmäisellä tuotantokaudella nähty Tanja kuoli amfetamiinin käytöstä aiheutuneeseen aivoverenvuotoon Töölön sairaalassa 6. elokuuta 2015.
Man (yhtye)

Man on walesiläinen rockyhtye, joka perustettiin vuonna 1968 Swanseassa. Manin musiikkityyli on sekoitus psykedeliaa, progessiivista rockia ja etenkin alkuvuosina Yhdysvaltain länsirannikon rockia. Yhtyeen pysyvimmät jäsenet olivat kitaristi-laulajat Micky Jones (k. 2010) ja Deke Leonard (k. 2017), mutta yhtyeen kokoonpano on muuttunut usein.
Syksyllä 1976 yhtyeen järjestyksessä kahdestoista kokoonpano teki muun muassa 12 konsertin kiertueen Suomessa, minkä jälkeen yhtye hajosi seitsemäksi vuodeksi kunnes koottiin uudelleen 1983. Man on tehnyt harvakseltaan levyjä vielä läpi 1990- ja 2000-lukujen. Vuonna 2006 ilmestyneellä "Diamonds and Coal" –albumilla soittavat jo toisen polven Man-muusikot, Micky Jonesin poika George Jones ja Martin Acen poika Josh Ace.
Manin huippukauden ja kansainvälisen menestyksen aloitti vuonna 1973 ilmestynyt studio- ja live-äänityksiä yhdistellyt tupla-albumi "Back into the Future". Euroopan lisäksi Manin maine alkoi kasvaa myös Yhdysvalloissa albumien "Rhinos, Winos and Lunatics" (1974) ja "Slow Motion" (1974) jälkeen, ja yhtye alkoi tehdä kiertueita myös Pohjois-Amerikassa.
Nina Rantanen

Nina Rantanen (o.s. Rantala s. 27. elokuuta 1988 Punkalaidun) on suomalainen salibandyn laitahyökkääjä, joka lopetti liigauransa kauteen 2017–2018. Hän toimi tamperelaisen Classicin kapteenina.
Ruotsalainen salibandylehti "Innebandymagazinet" valitsi Rantasen maailman seitsemänneksi parhaaksi naispelaajaksi vuonna 2017.
Seurajoukkueissa.
Naisten salibandyliigassa Rantanen on pelannut 13 kautta. Salibandyn hän aloitti jo 8-vuotiaana. Ensimmäinen seurajoukkue oli punkalaitumelainen Kuljunmaan Palloseura, jossa hän voitti muun muassa C-tyttöjen Suomen mestaruuden. Hän on eniten Suomen mestaruuksia saavuttanut naispelaaja kahdeksalla mestaruudellaan. Hän on myös naisten salibandyliigan tilastoykkönen pisteissä (655) ja kaikkien aikojen syöttötilastoissa (306).
Tällä hetkellä Rantanen edustaa huittislaista SBS Rupua, joka pelaa naisten Suomisarjaa.
Maajoukkueessa.
Naisten maajoukkueessa Rantanen on kerännyt kautta aikojen kolmanneksi eniten pisteitä tehoin 44+52=96.
Rantanen on pelannut 75 maaottelua ja kolmet MM-kisat (2013, 2015, 2017). Saldona on kolme hopeamitalia.
Rantanen toimi myös maajoukkueen kapteenina Bratislavan kisoissa.
Alxa

Alxa (, ) on liitto (prefektuuritason alueyksikkö) Kiinan Sisä-Mongolian länsiosassa. Liiton pinta-ala on 270 244 neliökilometriä ja väkiluku 231 334 (2010). Liiton päähallintopaikka on piirikuntatason Alxan vasen lippukunta, joka sijaitsee linnuntietä noin 570 kilometriä Sisä-Mongolian pääkaupunki Hohhotista länsilounaaseen.
Alxa rajoittuu pohjoisessa Mongoliaan, idässä Bayannurin, Ordosin, Wuhain, Shizuishanin, Yinchuanin, Wuzhongin, etelässä Zhongwein, Baiyinin, Wuwein, Jinchangin, Zhangyen, sekä lännessä Jiuquanin prefektuuritason kaupunkeihin.
Jiuquanin avaruuskeskus sijaitsee Alxan liiton Ejinin lippukunnassa.
Historia.
1000-luvulta 1200-luvulle Alxan aluetta hallitsi läntinen Xia-dynastia, joka jätti jälkeensä hautamonumentteja Helan-vuoristoon ja hyvin säilyneen linnakkeen Khara-Khotassa (Heishui). Vuonna 1686 oiraattiruhtinas Khorolt loikkasi Qing-dynastian puolelle ja hänet palkittiin Alašan lippukunnan suuriruhtinaan arvolla. Vuonna 1704 kalmukkiruhtinas Arabjur sai vastaavalla tavalla suuriruhtinaan arvon siirtyen alamaisineen Sertengiin eli nykyiseen Aksayhyn Gansun maakunnassa. Hänen poikansa Danjüng muutti alamaisensa Alxan Ejinin alueelle. Vuonna 1928 Kiinan kansallismielinen hallitus siirsi Alašanin ja Ejinin vastaperustetun Ningxian maakunnan alaisuuteen. Kiinan sisällissodassa Alxa oli viimeisiä kommunistien valtaamia ja Demchugdongrubin alaisuudessa olleita nykyisen Sisä-Mongolian alueita. Kommunistit siirsivät vuonna 1956 Alašanin ja Ejinin lippukunnat Sisä-Mongolian alaisuuteen ja Alašanin lippukunta jaettiin oikeaan ja vasempaan lippukuntaan vuonna 1961. Lippukunnat olivat hetkellisesti Sisä-Mongolian ulkopuolella vuosina 1969-1979 Kiinan mongolien vastaisen politiikan aikana.
Hallinnollinen jako.
Piirikuntatasolla Alxan liitto jaetaan kolmeen lippukuntaan.
Väestö.
Vuonna 2010 Alxan väkiluku oli 231 334. Mongolit ovat nykyisin alueen vähemmistö, mutta suurin osa heistä puhuu edelleen mongolin kieltä. Alueen mongolit olivat alun perin taustaltaan oiraatteja, mutta oiraatin kieli on väistynyt halhamongolin tieltä muiden Sisä-Mongolian mongolien kielen mukaiseksi.
Mira Wickman

Mira Wickman (s. 23. elokuuta 1994) on suomalainen salibandyn pelaaja, pelipaikaltaan hyökkääjä. Hän on kotimaansa lisäksi pelannut Ruotsin pääsarjassa ja edustanut Suomea naisten maajoukkueessa.
Suomen Salibandyliigassa Wickman edusti kausina 2009–2014 nurmijärveläistä SB-Prota ja voitti SM-kultaa vuonna 2014 sekä saavutti kolme SM-hopeaa ja yhden SM-pronssin. Kaudeksi 2014–2015 hän siirtyi Ruotsin Superliigaan, jossa hän Rönnbyn joukkueessa ylsi finaaliin mutta hävisi Jonna Mäkelän edustamalle KAIS Moralle. Kauden 2015–2016 Wickman joutui olemaan liki kokonaan sivussa polvivamman vuoksi. Kaudeksi 2016–2017 hän siirtyi KAIS Moran joukkueeseen. Wickman lopetti huippu-uransa kauden 2017–2018 jälkeen.
Wickman pelasi naisten maajoukkueessa 19 ottelua, joissa hän teki yhdeksän maalia ja sai neljä syöttöpistettä. Hän saavutti MM-hopeaa Bratislavassa 2017.
Lähteet.
http://www.floorball.org/pelaajakortti.asp?pelaaja_id=1257148199&amp;sarjaId=24
Olof Arborelius

Olof Per Ulrik Arborelius (4. marraskuuta 1842 Orsa – 2. kesäkuuta 1915 Tukholma) oli ruotsalainen taidemaalari. Hän on tunnettu maisemamaalauksistaan, joiden aiheet ovat Taalainmaalta sekä Itämeren rannikolta. Hän maalasi mm. taulun "Kesäyö Bergslagenissa" (1899).
Vähä Korpijärvi

Vähä Korpijärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Korpijärvi on osa Nerkoonjärven valuma-aluetta.
Maantietoa.
Järven pituus on 350 metriä, leveys 200 metriä ja sen pinta-ala on 4,6 hehtaaria. Se sijaitsee Mäkikylän lounaispuolella Petäjänevan pohjoispuolella. Järveen laskee kolme suo-ojaa pieneltä lähisuolta. Sen laskuoja lähtee järven pohjoispäästä ja virtaa 1,2 kilometriä tiheästi ojitetulle Heinämaansuolle, missä se yhtyy suo-ojien verkkoon. Se purkautuu pohjoisessa Mäntysenluomaan, joka laskee pohjoisessa Nerkoonjärveen. Etelässä sijaitseva Petäjälampi laskee aivan Vähä Korpijärven luusuan alapuolelle. Rantaviivan pituus on 900 metriä. Järvellä ei ole vapaa-ajan asuntoja muita kuin Rantasalon entisen maatilan kiinteistöt, joille johtaa tie yhdystieltä 13359.
Historiaa.
Vanhassa painetussa peruskartassa vuodelta 1960 järven laskuoja laski Heinämaanlampeen, joka on ilmeisesti syntynyt laskuojan vaikutuksesta. Lammen läpi oli jo silloin kaivettu johto-oja, joka toi kaakosta vettä ja johti sen luoteeseen Heinämaan suon yli. Johto-oja on siitä alkaen säännöstellyt Heinämaanlammen vedenkorkeutta.
British Academy Film Awards 2013

British Academy Film Awards 2013&lt;br&gt;
10. helmikuuta 2013
jo
Paras elokuva: &lt;br&gt;
Argo
Paras brittielokuva: &lt;br&gt;
007 Skyfall 
Paras ohjaus: &lt;br&gt;
Ben Affleck
Eniten palkintoja: &lt;br&gt;
Les Misérables (4)
Eniten ehdokkuuksia: &lt;br&gt;
Lincoln (10)
British Academy Film Awards 2013 oli 66:s Bafta-palkintogaala, jossa jaettiin palkintoja vuoden 2012 elokuville. Gaala järjestettiin Royal Opera Housessa Lontoossa 10. helmikuuta 2013. Gaalan juonsi jälleen Stephen Fry.
Jääkiekon nuorten 1. divisioonan maailmanmestaruuskilpailut 2015

Jääkiekon nuorten 1. divisioonan maailmanmestaruuskilpailut 2015 pelattiin joulukuussa 2014. Ne pelattiin kahdessa kuuden joukkueen lohkossa. kummankin lohkon voittajat nousivat seuraavaksi vuodeksi korkeammalle sarjatasolle ja viimeiselle sijalle jääneet tippuivat alemmalle sarjatasolle. B-lohkon voittanut Kazakstan nousi A-lohkoon vuodeksi 2016. A-lohkon voittanut Valko-Venäjä nousi seuraavaksi vuodeksi korkeimmalle tasolle.
A-lohko.
1. divisioonan A-lohko pelattiin Asiagossa, Italiassa 14.- 20. joulukuuta 2014.
Pelaajatilastot.
Maalivahtien torjuntapörssi.
Listattu vain maalivahdit, jotka ovat pelanneet vähintään 40 prosenttia joukkueensa otteluista.
B-lohko.
1. divisioonan B-lohko pelattiin Dunaújvárosissa, Unkarissa 14.- 20. joulukuuta 2014.
Pelaajatilastot.
Maalivahtien torjuntapörssi.
Listattu vain maalivahdit, jotka ovat pelanneet vähintään 40 prosenttia joukkueensa otteluista.
Jack Haley (koripalloilija)

Jack Kevin Haley (27. tammikuuta 1964 Long Beach, Kalifornia – 16. maaliskuuta 2015 Los Alamitos, Kalifornia) oli yhdysvaltalainen koripalloilija.
Chicago Bulls varasi Haleyn NBA:han 79. varausvuorolla . Bullsin lisäksi Haley pelasi muissa NBA-seuroissa, CBA-liigassa, Espanjassa ja Kreikassa.
Haley ei pelannut ollenkaan kaudella 1992–1993 loukkaantumisen vuoksi. Kaudella 1995–1996 hän pelasi vain yhdessä ottelussa. Kyseisellä kaudella Haleyn joukkue Bulls voitti NBA:n mestaruuden. Haley kuoli 51-vuotiaana 16. maaliskuuta 2015 Kalifornian Los Alamitosissa.
Legends (televisiosarja)

Legends on yhdysvaltalainen Robert Littellin kirjoittamaan romaaniin "Legends: A Novel of Dissimulation" perustuva rikosdraamasarja, joka seuraa peitetehtäviin erikoistuneen FBI-agentti Martin Odumin (Sean Bean) elämää. TNT-kanava aloitti sarjan esittämisen Yhdysvalloissa vuonna 2014. Suomessa MTV3 aloitti sarjan esittämisen 11. tammikuuta 2016.
Juoni.
Martin Odum on peitetehtäviin erikoistunut FBI-agentti. Hänellä on ainutlaatuinen lahja muuntautua täysin erilaiseksi ihmiseksi kutakin työtehtävää varten. Eräänä päivänä Martinin tapaa tuntemattoman henkilön, joka väittää, että Martin Odumia ei ole olemassa. Kolme neljästä psykiatrista oli sitä mieltä, että Odum on häiriintynyt. Yksi psykiatri oli sitä mieltä Odum on luonnonlahjakkuus ja kaikkien aikojen paras peiteagentti. Sarja alkaessa Odum on esittänyt puoli vuotta änkyttävää elämässään kaiken menettänyttä insinööriä, Lincoln Dittmannia, joka on liittynyt terroristi-järjestöön. Järjestö aikoo räjäyttää pommin G7-maiden kokouksessa. Odumilla on ollut ongelmia irtaantua peitehenkilöllisyydestä. Sarjan kuluessa Martinille alkaa selvitä, että hän ei välttämättä olekaan Martin Odum. Hänelle selviää, että hän työskenteli 2004 Irakin-sodassa britti-agenttina ja oli soluttautunut aseita toimittavan yhdysvaltalaisen Verax-nimisen yrityksen leivissä.
Dekemhare

Dekemhare (tigrinjaksi ደቀምሓረ) on kaupunki ja alialue Eritrean Eteläisellä alueella (Zoba Debub). Kaupunki sijaitsee 2 060 metriä merenpinnan yläpuolella, linnuntietä noin 32 kilometriä (maanteitse 37 km) pääkaupunki Asmarasta eteläkaakkoon ja noin 47 kilometriä Ethiopian rajalta pohjoiseen. Aluekeskus Mendefera (Adi Ugri) on 32 kilometriä Dekemharesta lounaaseen.
Väkiluvuksi laskettiin 7 290 (vuonna 1984), arvioitiin 21 675 (1997) ja 26 000 asukasta (2006). Kaupungin teollisuuslaitoksista moni tuhoutui Eritrean itsenäisyystaistelujen aikana; myös Italian siirtomaakaudelta on säilynyt vain muutamia rakennuksia, esimerkiksi vanha rautakattoinen torirakennus.
Kaupunkiin ajaa päivittäin nelisenkymmentä linja-autovuoroa pääkaupungista Asmarasta. Mendeferaan, samoin kuin Adi Keyhin, kulkee kolmisen päivittäistä vuoroa.
Adi Keyh

Adi Keyh (ge’eziksi ዓዲ ቀይሕ ʿāddī ḳeyḥ, tai ዓዲ ቐይሕ ʿāddī ẋeyḥ) on kaupunki ja alialue Eritrean Eteläisellä alueella (Zoba Debub). Kaupunki sijaitsee linnuntietä noin 71 kilometriä (maanteitse 104 km) pääkaupunki Asmarasta eteläkaakkoon, noin 43 kilometriä Dekemharesta kaakkoon ja noin 35 kilometriä Etiopian rajalta pohjoiseen. Etiopiaan vievän maantien varrella sijaitsee Senafen kaupunki.
Noin 2 390 metriä merenpinnan yläpuolella sijaitsevan kaupungin väkiluvuksi laskettiin 8 691 (vuonna 1984) ja arvioitiin 15 633 (1997) sekä 23 000 (2006).
Kaupungin nähtävyyksiin kuuluu vihreä moskeija, katolinen kirkko ja iltapäivätori. Muinaisen Aksumin valtakunnan Qohaiton kaupungin arkeologisia jäänteitä on kaupungin lähistöllä, 2 700 metrin korkeudella, muutamia kilometrejä kaupungista itään. Qohaito kukoisti vielä 500-luvulla jaa., mutta kukoistus katosi äkkiä sata tai pari sataa vuotta myöhemmin.
Kaupungista kulkee pari päivittäistä linja-autovuoroa pääkaupunki Asmaraan. Eritrean korkein vuori Emba Soira (3 018 m) sijaitsee linnuntietä noin 20 kilometriä kaupungista kaakkoon.
Bob Kauffman

Robert Alan ”Bob” Kauffman (13. heinäkuuta 1946 Brooklyn, New York – 25. heinäkuuta 2015 Lilburn, Georgia) oli yhdysvaltalainen koripalloilija ja koripallovalmentaja.
Seattle SuperSonics varasi Kauffmanin NBA:han kolmannella varausvuorolla . SuperSonicsin lisäksi Kauffman edusti NBA:ssa Chicago Bullsia, Buffalo Bravesia ja Atlanta Hawksia. Hänet valittiin Bravesin-aikanaan un vuosina 1971, 1972 ja 1973. Pelaajauransa jälkeen Kauffman valmensi Detroit Pistonsia kaudella 1977–1978.
Kauffman kuoli 69-vuotiaana 25. heinäkuuta 2015 nukkuessaan kotonaan Georgian Lilburnissa.
Hehku

Hehku oli lifestyle-ohjelma, jossa Emilia Vuorisalmi, Kiti Kokkonen ja Elina Tanskanen keskustelivat heille tärkeistä aihepiireistä kuten terveys, kauneus ja hyvinvointi. Mukana nähtiin jokaisessa jaksossa myös yksi julkisuudesta tuttu henkilö keskustelemassa aiheista.
Ensimmäinen tuotantokausi.
Ensimmäinen tuotantokausi alkoi Yle TV2 -kanavalla 7. helmikuuta 2013.
Toinen tuotantokausi.
Toinen tuotantokausi alkoi 19. syyskuuta 2013.
Enshin kaikan

Enshin kaikan () on japanilaisen Jōkō Ninomiyan vuonna 1988 Yhdysvalloissa perustama karaten tyylisuunta.
Alkuperä.
Ninomiya aloitti kamppailulajien harrastamisen 12-vuotiaana judolla ja sittemmin siirtyi Kyokushin karaten pariin vuonna 1969 tavattuaan Hideyuki Ashiharan. Ninomiya harjoitteli aina vuoteen 1980 saakka ja saavutti menestystä myös kilpatasolla voitettuaan Japanin mestaruuden 1978. Jätettyään Kyokushinin Ashiharan perustettua oman tyylisuuntansa. Ashihara levitti karateaan Yhdysvaltoihin saakka ja Ninomiya sai tehtäväkseen olla pääopettajana Yhdysvalloissa Denveristä käsin. Hän opetti Ashiharan karatea kahdeksan vuotta, kunnes päätti toukokuussa 1988 jättää lajin perustaakseen oman tyylisuunnan. Ninomiyalla oli vuosien saatossa tullut uusia ideoita, joita hän olisi halunnut toteuttaa jo harjoitellessaan Kyokushinia.
Pesäpallon suomensarja 1986

Pesäpallon suomensarja pelattiin 42. kerran kaudella 1986. Sarja pelattiin kolmessa lohkossa kaksinkertaisena sarjana. Lohkovoittajat Juvan Pallo, Loimaan Palloilijat ja Kempeleen Kiri nousivat ykkössarjaan kaudeksi 1987. Lohkojen kolme heikointa putosi suoraan maakuntasarjaan. Kausi oli kuudes, jolloin suomensarja oli kolmanneksi korkein sarjataso pesäpallossa.
Suomensarja.
Pohjoislohko.
Alajokikylän luovutettua sarjapaikkansa Ylivieska säilyi.
Itälohko.
IPV 2:n luovutettua sarjapaikkansa KarMa säilyi.
Sivuraiteilla

Sivuraiteilla on Yle TV2-kanavalla vuonna 2013 esitetty dokumentaarinen televisiosarja, jossa seurataan syrjäytymisvaarassa olevia nuoria puolen vuoden ajan.
Ensimmäinen tuotantokausi.
Ensimmäinen tuotantokausi alkoi Yle TV2-kanavalla 2. syyskuuta 2013.
HMS Suffolk (1765)

HMS Suffolk oli Britannian kuninkaallisen laivaston vuonna 1765 vesillelaskettu Suffolk-luokan 74-tykkinen kolmannen luokan linjalaiva.
Valmistus.
Alus tilattiin 1. tammikuuta 1761 John Randall and Companyltä Rotherhithestä, missä köli laskettiin 4. maaliskuuta. Se laskettiin vesille 22. helmikuuta 1765 ja valmistui heinäkuussa 1778 Chathamissa, jolloin valmistuskustannukset olivat 31 300 puntaa ja kaksi shillinkiä.
Palvelus.
Alus romutettiin Chathamissa helmikuussa 1803.
Kakola (televisiosarja)

Kakola on dokumentaarinen televisiosarja, jossa seurataan nuorten arkea Turun keskusvankilassa ja tavoitteena heidät on saada hylkäämään rikokset ja välttämään oikea vankila.
Ensimmäinen tuotantokausi.
Ensimmäinen tuotantokausi alkoi Yle TV2-kanavalla 4. marraskuuta 2010. Mukana oli kuusi 15–17-vuotiasta poikaa. Vankilanjohtajana toimi Kaisa Tammi-Moilanen, vankilapsykologina Pertti Hakkarainen ja väkivalta- ja nuorisotyön asiantuntijana Olavi Sydänmaanlakka.
Pojat
Toinen tuotantokausi.
Toinen tuotantokausi alkoi 12. tammikuuta 2012. Mukana oli kuusi 15-17-vuotiasta tyttöä. Vankilanjohtajana toimi Kaisa Tammi-Moilanen, kriminaalipsykologina Taija Stoat ja väkivalta- ja nuorisotyön asiantuntijana Olavi Sydänmaanlakka.
Tytöt
Culloden-luokka

Culloden-luokka oli Britannian kuninkaallisen laivaston kahdeksan aluksen muodostama 74-tykkinen kolmannen luokan linjalaivaluokka, jonka alukset suunnitteli Sir Thomas Slade.
Alukset.
Alusten aseistuksena oli kummallekin tykkikannelle asennetut 28 tykkiä. Alemmalla kannella tykit olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.
Mark Reeds

Mark Reeds (24. tammikuuta 1960 Toronto, Ontario, Kanada – 14. huhtikuuta 2015) oli kanadalainen jääkiekkoilija, joka uransa peliuransa jälkeen toimi jääkiekkovalmentajana. Pelipaikaltaan hän oli oikea laitahyökkääjä.
Reeds pelasi urallaan 365 NHL:n runkosarjaottelua tehopistein 45+114=159 ja 53 pudotuspeliottelua tehopistein 8+9=17. Hänen seurojaan NHL:ssä olivat St. Louis Blues ja Hartford Whalers. Lisäksi Reeds pelasi CHL:ssä 188 runkosarjaottelua tehoin 53+95=148 ja 17 pudotuspeliottelua tehoin 5+8=13 edustaen Salt Lake Golden Eaglesiä, 69 runkosarjaottelua AHL:ssä tehoin 26+34=60 edustaen Binghamton Whalersiä sekä IHL:ssä 16 runkosarjaottelua tehoin 4+2=6 ja yhden pudotuspeliottelun tehoitta edustaen Peoria Rivermeniä. Pohjois-Amerikan ulkopuolella Reeds edusti kahden kauden ajan Italian Serie A:ssa pelaavaa Fiemme Cavalesea, jossa hän teki 80 runkosarjaottelussa 55+131=186 pistettä.
Reeds oli mukana Kanadan joukkueessa nuorten MM-kilpailuissa 1980, joissa hän pelasi viisi ottelua tehopistein 1+0=1.
Reeds aloitti valmentamisen jo peliuransa viimeisellä kaudella toimiessaan Peoria Rivermenissa pelaaja-apuvalmentajana. Myöhemmin seuran pelatessa ECHL:ää hän toimi myös päävalmentajana. Reeds työskenteli päävalmentajana myös UHL:n Missouri River Ottersissa ja Kalamazoo Wingsissa sekä OHL:n Owen Sound Attackissa. Hänen viimeiseksi työtehtäväkseen jäi NHL:n Ottawa Senatorsin apuvalmentajan pesti, jota hän ehti hoitaa vajaat neljä kautta. Reeds voitti Owen Sound Attackin päävalmentajana OHL:n mestaruuden.
Reeds menehtyi syöpään pari päivää ennen kuin Ottawa Senators, jossa hän toimi apuvalmentajana, aloitti NHL:n pudotuspelit.
Jevgenija Ginzburg

Jevgenija Solomonovna Ginzburg (, isännimi myös "Semjonovna", Семёновна; 20. joulukuuta 1904 Kazan – 25. toukokuuta 1977 Moskova) oli venäläinen kirjailija.
Jevgenija Ginzburg syntyi juutalaisen farmaseutin perheeseen. Hän valmistui vuonna 1924 Kazanin itämaisesta pedagogisesta instituutista, työskenteli opettajana, Kazanin yliopiston dosenttina ja "Krasnaja Tatarija" -lehden toimittajana.
Ginzburg ja hänen NKP(b):n aluekomiteaan kuulunut miehensä pidetettiin vuonna 1937. Ginzburgia syytettiin vastavallankumoukselliseen trotskilaiseen ryhmään kuulumisesta. Hänet tuomittiin kymmenen vuoden vankeuteen. Vietettyään yli kaksi vuotta yksinäissellissä Ginzburg lähetettiin vankileirille Kolymaan. Vuodesta 1947 hän asui Magadanissa mutta joutui vuonna 1949 jälleen pidätetyksi ja sai karkotustuomion. Ginzburg todettiin syyttömäksi vuonna 1955. Sen jälkeen hän työskenteli toimittajana Lvivissä. Vuodesta 1966 lähtien hän asui Moskovassa.
Ginzburgin opettajavuosista kertovat muistelmat ilmestyivät vuonna 1963. Hänen pääteoksensa on yksityiskohtainen ja laaja vankileirimuistelmateos "Rajumyrskyn halki" ("Krutoi maršrut"). Ensimmäinen osa ilmestyi vuonna 1967 italiaksi Milanossa ja venäjäksi Frankfurt am Mainissa. Toinen osa ilmestyi Milanossa vuonna 1979. Neuvostoliitossa "Rajumyrskyn halki" julkaistiin ensimmäisen kerran latvialaisessa "Daugava"-kirjallisuuslehdessä vuosina 1988–1989.
Kirjailija Vasili Aksjonov oli Jevgenija Ginzburgin poika.
Se mikä ei tapa

Se mikä ei tapa () on ruotsalaisen David Lagercrantzin vuonna 2015 ilmestynyt rikosromaani. Suomeksi sen on julkaissut WSOY Outi Mennan kääntämänä. Romaani julkaistiin samanaikaisesti 25 maassa 27. elokuuta 2015.
Teos jatkaa Stieg Larssonin luomaa "Millennium-trilogiaa", jonka kirjat julkaistiin hänen kuolemansa jälkeen vuosina 2005–2007. Sarjan muut osat ovat "Miehet jotka vihaavat naisia" (Män som hatar kvinnor, 2005, WSOY 2006), "Tyttö joka leikki tulella" (Flickan som lekte med elden, 2006, WSOY 2007) ja "Pilvilinna joka romahti" (Luftslottet som sprängdes, 2007, WSOY 2008).
Lagercrantzilta tilattiin vuonna 2013 neljäs osa Larssonin romaanisarjaan. "Se mikä ei tapa" on itsenäinen jatko-osa, joka hyödyntää Larssonin luomia henkilöhahmoja, muttei pohjaudu tämän keskeneräiseen käsikirjoitukseen.
Kirjan pohjalta tehtiin samanniminen elokuva vuonna 2018. 
Juoni.
Mikael Blomkvistin luomalla Millennium-lehdellä on uusi norjalainen omistaja, mikä aiheuttaa lehdelle kaupallisia paineita. Huhujen mukaan lehden päätoimittaja Mikael Blomkvist on menettänyt otteensa ja Blomkvist tietää, että hän ja Millennium tarvitsevat todellisen uutisjutun pelastuakseen. 
Blomkvist saa soiton tekoälytutkimuksen pioneerilta Frans Balderilta, jolla on maailmaa järkyttävää tietoa. Balder kertoo myös olleensa yhteydessä nuoreen naispuoliseen hakkeriin, joka muistuttaa kovasti Blomkvistin vanhaa tuttua Lisbeth Salanderia.
Toisaalla Lisbeth Salander on osallistunut merkittävään hakkerien tekemään hyökkäykseen, jonka kohteena on Yhdysvaltain tiedusteluelin ja -virasto NSA, ja päätyy ottamaan suuria riskejä.
Autumn Leaves (Daniel Kajmakoskin kappale)

Autumn Leaves (, alun perin Lisja esenski) on Daniel Kajmakoskin kappale, jolla hän edusti Pohjois-Makedoniaa (tai tuolloista Makedonian tasavaltaa) Eurovision laulukilpailussa 2015. Kappale sai ensimmäisessä semifinaalissa 28 pistettä, jäi sijalle 15 eikä päässyt finaaliin.
Elizabeth-luokka

Elizabeth-luokka oli Britannian kuninkaallisen laivaston kahdeksan aluksen muodostama 74-tykkinen kolmannen luokan linjalaivaluokka, jonka alukset suunnitteli Sir Thomas Slade.
Alukset.
Alusten aseistuksena oli kummallekin tykkikannelle asennetut 28 tykkiä, jotta alemmalla olivat 32-naulaisia ja ylemmällä 18-naulaisia. Lisäksi aluksilla oli puolikannella neljätoista ja etukannella neljä 9 naulan tykkiä.
Derrick Henry

Derrick Henry (s. 4. tammikuuta 1994 Yulee, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelasi NCAA-yliopistojalkapalloa Alabaman yliopiston joukkueessa. Henry edustaa NFL-liigassa pelaavaa Baltimore Ravensia
Isokokoinen Henry on vuoden 2015 Heisman Trophy -voittaja. Hänestä tuli ensimmäinen palkinnon voittanut keskushyökkääjä sitten vuoden 2009 ja myös Alabamassa pelanneen Mark Ingramin. Henryn johdolla Alabama voitti samana vuonna myös NCAA:n I-divisioonan mestaruuden. Vuoden 2016 varaustilaisuudessa Tennessee Titans varasi Henryn toisella kierroksella. Maaliskuussa 2024 Henry teki Baltimore Ravensin kanssa kaksivuotisen ja yhteensä 16 miljoonan dollarin arvoisen sopimuksen.
James Worthy

James Ager Worthy (s. 27. helmikuuta 1961 Gastonia, Pohjois-Carolina, Yhdysvallat) on uransa päättänyt yhdysvaltalainen koripalloilija, pelipaikaltaan pieni laitahyökkääjä. Hän edusti koko 13 vuotta kestäneen ammattilaisuransa ajan Los Angeles Lakersia seuran varattua hänet ensimmäisenä vuoden .
Worthy valittiin Basketball Hall of Fameen vuonna 2006. Hän voitti urallaan kolme NBA:n mestaruutta, ja hänet valittiin seitsemän kertaa . Lakers on jäädyttänyt Worthyn pelinumeron 42.
Worthy on toiminut Lakersin apuvalmentajana vuodesta 2015 lähtien. Peliuransa jälkeen hän toimi pitkään myös asiantuntijakommentaattorina NBA-lähetyksissä.
Austerlitz (kirja)

Austerlitz ("Austerlitz") on W. G. Sebaldin vuonna 2001 ilmestynyt, viimeinen valmiiksi asti saatettu teos. Sen on suomentanut Oili Suominen, ja suomennoksen on julkaissut vuonna 2002 Tammi.
Kirjassa herra Austerlitz kuvaa rakennuksia ja päätyy niiden kautta oman sukunsa holokaustihistoriaan. Teoksen englannintaja Anthea Bell sanoo, että teoksessa on itse asiassa kaksi romaania, kertojan kertoma kehystarina ja herra Austerlitzin ydinkertomus. Hän teki käännöstä tiiviissä yhteistyössä Sebaldin kanssa. Hänen mukaansa Sebald olisi yhtä hyvin voinut kirjoittaa englanniksi 30 vuoden Englannissa asumisen jälkeen mutta Sebald halusi kuitenkin kirjoittaa äidinkielellään saksalla. Sebald liitti tekstiin piirroksia ja valokuvia, ja Bell kertoo että kuvien liittäminen esimerkiksi Theresienstadtin keskitysleiriä kuvaavaan yhdeksän sivun mittaiseen lauseeseen on varmasti tuottanut julkaisijalle ongelmia. Hän itse harkitsi lauseen pilkkomista, sillä pitkät lauseet eivät ole englannille ominaisia, mutta totesi ajatuksen vääräksi.
Antti Majander luonnehtii teosta kolumnissaan: "Austerlitz avaa Euroopan henkistä historiaa yhden kohtaamisen kautta Antwerpenin katedraalia muistuttavalla, mutta Kongon verirahoilla rakennetulla rautatieasemalla."
Suomennoksen kannen valokuvan Sebald osti kirpputorilta, ja se esittää tuntematonta lasta.
Jimmy Roberts (jääkiekkoilija)

Jimmy Wilfred Roberts (9. huhtikuuta 1940 Toronto, Ontario, Kanada – 23. lokakuuta 2015) oli kanadalainen viidesti Stanley Cupin voittanut jääkiekkoilija, joka peliuransa jälkeen toimi jääkiekkovalmentajana. Pelipaikaltaan hän oli oikea laitahyökkääjä. Roberts menehtyi syöpään 75-vuotiaana.
Peliura.
St. Louis Blues varasi Robertsin kolmannella kierroksella 15. pelaajana. Hän pelasi urallaan 1 006 NHL:n runkosarjaottelua tehopistein 126+194=320 ja 153 pudotuspeliottelua tehopistein 20+16=36 edustaen Montreal Canadiensia ja St. Louis Bluesia. Pisteillä mitattuna Robertsin paras NHL-kausi oli 1967–1968, jolloin hän teki St. Louis Bluesille 74 ottelussa tehot 14+23=37. Roberts voitti Montreal Canadiensissa Stanley Cupin kausina 1964–1965, 1965–1966, 1972–1973, 1975–1976 ja 1976–1977. ssa hän pelasi , ja .
Lisäksi Roberts pelasi EPHL:ssä 190 runkosarjaottelua tehoin 20+73=93 ja 20 pudotuspeliottelua tehoin 0+3=3 edustaen Montréal Royalsia ja Hull-Ottawa Canadiensia, AHL:ssä Cleveland Baronsissa 11 ottelua tehoin 1+3=4 ja yhden pudotuspeliottelun tehoin 1+0=1 sekä CHL:ssä 46 runkosarjaottelua tehoin 18+19=37 edustaen Omaha Knightsia.
Valmennusura.
Peliuransa jälkeen Roberts toimi valmentajana. Hän aloitti valmentamisen NHL:ssä Buffalo Sabresin apuvalmentajana ja toimi myös tilapäisenä päävalmentajana osan kaudesta 1982–1983. Tämän jälkeen Roberts työskenteli niin ikään NHL:ssä pelaavan Pittsburgh Penguinsin apuvalmentajana. Ensimmäisen vakituisen päävalmentajan pestinsä hän sai AHL-seura Springfield Indiansista, josta hän kaudeksi 1991–1992 siirtyi NHL:ään Hartford Whalersin päävalmentajaksi. Yhden Hartfordissa vietetyn kauden jälkeen Roberts piti kaksi kautta taukoa valmentamisesta, kunnes siirtyi AHL:ään Worcester IceCatsin yhdistetyksi general manageriksi ja päävalmentajaksi. Kaudeksi 1996–1997 Roberts palasi jälleen NHL:ään St. Louis Bluesin apuvalmentajaksi nousten kesken kauden tilapäiseksi päävalmentajaksi. Hän toimi apuvalmentajana myös viisi seuraavaa kautta, kunnes lopetti valmennusuransa kauteen 2000–2001.
2,6-tolueenidiamiini

2,6-Tolueenidiamiini eli 2,6-diaminotolueeni (C7H10N2) on aromaattisiin amiineihin kuuluva orgaaninen yhdiste. Yhdistettä voidaan käyttää polymeerien ja polymeerien valmistuksessa tarvittavien kemikaalien valmistamiseen. 2,6-Tolueenidiamiinin kanssa isomeerisia yhdisteitä ovat 2,3-, 2,4-, 2,5-, 3,4- ja 3,5-tolueenidiamiinit.
Ominaisuudet.
Huoneenlämpötilassa 2,6-tolueenidiamiini on väritöntä kiteistä ainetta, joka muuttuu valon vaikutuksesta ruskehtavaksi. Yhdiste liukenee veteen ja eräisiin orgaanisiin liuottimiin kuten etanoliin ja bentseeniin. 2,6-Tolueenidiamiini on ihoa, silmiä ja limakalvoja ärsyttävä aine, jolle altistuminen voi aiheuttaa huonovointisuutta, päänsärkyä ja hengenahdistusta. Yhdiste voi lisätä methemoglobiinin määrää veressä.
Valmistus ja käyttö.
2,6-Tolueenidiamiinia voidaan pelkistää katalyyttisesti vedyttämällä 2,4-dinitrotolueenin ja 2,6-dinitrotolueenin seosta. Tällöin myös tuote on seos, joka sisältää 2,6-tolueenidiamiinin lisäksi 2,4-tolueenidiamiinia.
Pääasiassa 2,6-tolueenidiamiinia käytetään polyuretaanivaahtojen valmistuksessa käytettävän 2,6-tolueenidi-isosyanaatin valmistamiseen. Yhdisteestä voidaan valmistaa myös niin kutsuttuihin vesuviiniväreihin kuuluvia ruskeita atsoväriaineita ja niin kutsuttuihin tikapuupolymeereihin kuuluvia polymeerejä käsittelemällä polyfosforihapolla sen ja 3-pyridiinikarboksaldehydin välisellä reaktiolla muodostunutta esipolymeeriä. 2,6-Tolueenidiamiinia voidaan käyttää myös vulkanoinnissa reagenssina.
Linnaemya bergstroemi

Linnaemya bergstroemi on Linnaemya-sukuun kuuluva Suomen Lapissa tavattu loiskärpäslaji, jonka kuvaus julkaistiin vuonna 2015 Zootaxa-tiedejulkaisussa. Laji löytyi jo vuonna 2001, mutta silloin ei lajin kuvausta pystytty tekemään Suomessa asiantuntijan puutteen vuoksi. Sen isäntänä toimivat lapinsiilikkään ("Pararctia lapponica") toukat. Sen koko on 10 millimetriä.
Lajin löysi professori Juhani Itämies, ja sen kuvasivat tutkija Jaakko Pohjoismäki ja Antti Haarto.
Laji sai nimensä ruotsalaisen loiskärpäsasiantuntijan Christer Bergströmin mukaan.
Kalifornian maastopalot 2015

Vuoden 2015 aikana Kalifornian osavaltiossa kirjattiin 6 335 maastopaloa, joissa paloi yhteensä 1 244 km² maata. Kuvernööri Jerry Brown julisti 11. syyskuuta hätätilan Amadorin ja Calaverasin piirikuntiin, koska nopeasti liikkunut palo uhkasi asutusta.
United States Forest Servicen palomies kuoli 30. heinäkuuta häkämyrkytykseen Modocin kansallismetsässä. Toinen palomies kuoli kaatuvan puun alle Pohjois-Kaliforniassa.
Eredivisien kausi 2014–2015

Eredivisien kausi 2014–2015 oli Alankomaiden jalkapallon pääsarjan Eredivisien 59. kausi. Kausi päättyi PSV Eindhovenin mestaruuteen, mikä katkaisi AFC Ajaxin neljä kautta kestäneen mestaruusputken.
Joukkueet.
Kauteen osallistui yhteensä 18 seuraa: kauden 2013–2014 15 parasta joukkuetta, kaksi nousukarsinnan voittajaa sekä Eerste Divisien kauden 2013–2014 mestari.
Sarjaan nousi kaudeksi kolme seuraa. Willem II Tilburg palasi Eredievisiin kauden tauon jälkeen voitettuaan Eerste Divisienin mestaruuden. FC Dordrecht ja SBV Excelsior nousivat nousukarsintojen kautta. Dordrecht palasi pääsarjaan 19 vuoden tauon jälkeen, Excelsior pelasi kaksi kautta Eerste Divisiessä ennen nousuaan takaisin.
Pudotuspelit.
Eurooppa-liigan karsinnat.
Neljä joukkuetta karsi paikasta Eurooppa-liigan kolmannelle karsintakierrokselle.
Selitykset: 
Nousukarsinta.
Nousukarsinnat voittivat De Graafschap ja Roda JC.
Adi Quala

Adi Quala(tigrinjaksi ዓዲ ዃላ) on kaupunki ja alialue Eritrean Eteläisellä alueella (Zoba Debub). Kaupunki sijaitsee linnuntietä noin 28 kilometriä aluekeskus Mendeferasta (Adi Ugri) ja 78 kilometriä pääkaupunki Asmarasta etelään sekä noin 15 kilometriä Etiopian rajalta pohjoiseen.
Vuonna 1984 väkiluvuksi laskettiin 4 465 ja vuonna 1997 asukkaita arvioitiin olleen 7 225.
Bradley Smith

Bradley Smith (s. 28. marraskuuta 1990 Oxford) on englantilainen ratamoottoripyöräilijä. Hän on ajanut vuodesta 2013 lähtien MotoGP-sarjassa Tech 3 -satelliittitallissa.
Ura.
Smith ajoi 125-kuutioisten MM-sarjassa vuosina 2006–2010, ja Moto2-luokassa seuraavan kahden kauden ajan. Pääluokassa MotoGP:ssä hän debytoi kauden 2013 avanneessa Qatarin osakilpailussa.
Vuonna 2015 Smith voitti Suzukan 8 tunnin ajon Yamahalla yhdessä Pol Espargaron sekä Katsuyuki Nagasukan kanssa.
Ex Machina

Ex Machina on vuonna 2015 ensi-iltansa saanut brittiläinen tieteiselokuva, jonka on ohjannut ja käsikirjoittanut Alex Garland. Elokuva on muun muassa elokuvat "Sunshine" ja "28 päivää myöhemmin" käsikirjoittaneen Garlandin esikoisohjaus.
Juoni.
Hakukoneyhtiössä työskentelevä ohjelmoija Caleb Smith (Domhnall Gleeson) voittaa kilpailussa. Hän saa viettää viikon yhtiön erakkoelämää viettävän toimitusjohtajan Nathan Batemanin (Oscar Isaac) vuoristossa sijaitsevalla asunnolla. Saavuttuaan paikalle Calebille paljastuu, että Nathan on valinnut hänet ihmiskoehenkilöksi Turingin kokeeseen, jolla mitataan tekoälyn ihmismäisyyttä. Calebin tulee arvioida Nathanin uusimman tekoälyhankkeen kykyjä ja tietoisuutta. Tekoäly on kaunis ja hämmästyttävä androidi Ava (Alicia Vikander), joka osoittautuu tunneälyltään yllättävän hienostuneeksi sekä petollisen vietteleväksi.
Tuotanto.
Ohjaaja Alex Garland sai idean elokuvaan jo 11-vuotiaana opetellessaan ohjelmoimaan vanhempiensa tietokoneella. Garlandin mukaan elokuva käsittelee sitä, kuinka tekoäly ja tietoisuus liittyvät toisiinsa. Hän päätti jättää tekoälystä ja roboteista puhuttaessa usein käytetyt Asimovin lait elokuvassa huomiotta.
"Ex Machinassa" esiintyvä Nathanin koti sijaitsee Norjassa, ja elokuva kuvattiin paikan päällä pääasiassa pienen 15 miljoonan dollarin budjetin vuoksi.
Elokuvan musiikin sävelsivät Ben Salisbury ja Portisheadissa vaikuttava Geoff Barrow. He tekivät yhteistyötä Garlandin kanssa myös vuonna 2012 elokuvassa "Dredd", mutta heidän säveltämäänsä soundtrackia ei käytetty. Invada UK julkaisi elokuvan soundtrack-albumin.
Vastaanotto.
"Ex Machina" sai kriitikoilta myönteisen vastaanoton. Rotten Tomatoes -sivuston mukaan 221 arvostelun perusteella laskettuna kriitikoiden arvosteluista 92 prosenttia oli myönteisiä, ja Metacritic-sivuston keräämä arvosana elokuvalle on 78, joka perustuu 42 arvosteluun.
Elokuva on voittanut useita alan palkintoja, esimerkiksi parhaan elokuvan, ohjauksen sekä käsikirjoituksen British Independent Film Awards -palkinnot. Se sai vuoden 2016 Oscar-gaalassa palkinnon parhaista erikoistehosteista.
Wendell Lira

Wendell Silva Lira (s. 7. tammikuuta 1989 Goiânia) on brasilialainen jalkapalloilija, joka edustaa kotimaansa Série B:ssä pelaavaa Vila Nova Futebol Clubea. Pelipaikaltaan molempijalkainen Lira on hyökkääjä.
Lira aloitti uransa vuonna 2007 Goiás Esporte Clubessa, jota hän edusti vuoteen 2012 asti. Kaudella 2010 hän debytoi seuran paidassa Série A:ssa pelaten seitsemässä ottelussa. Tämän jälkeen hän on pelannut ainoastaan alemmilla sarjatasoilla. Vila Nova Futebol Clubessa Lira on pelannut tammikuusta 2016 alkaen.
Liran maaliskuussa 2015 Goianésia Esporte Cluben paidassa Atlético Clube Goianiensea vastaan tekemä saksipotkumaali palkittiin tammikuussa 2016 vuoden hienoimman maalin Puskás-palkinnolla. Lira sai 46,7 prosenttia äänistä Lionel Messin saadessa 33,3 ja Alessandro Florenzin 7,1 prosenttia.
Saavutukset.
Henkilökohtainen
Mauri Oksanen

Mauri Kalevi Oksanen (27. kesäkuuta 1939 Kymi – 31. joulukuuta 2015 Hyvinkää) oli suomalainen urheilujohtaja ja -vaikuttaja.
Oksanen valmistui voimistelunopettajaksi vuonna 1962. Hän teki pitkän uran erilaisissa urheilun järjestö- ja johtotehtävissä aloittaen pesäpallosta. Vuosina 1964–1969 Oksanen oli Suomen Kuntourheiluliiton toiminnanjohtaja, ja vuonna 1973 hän aloitti Suomen Valtakunnan Urheiluliiton (SVUL) pääsihteerinä. Hän toimi tehtävässä vuoteen 1993 ja jäi SVUL:n viimeiseksi pääsihteeriksi, kun vuonna 1993 muodostettiin uusi järjestö Suomen Liikunta ja Urheilu, jossa Oksanen myös työskenteli ennen eläköitymistään vuonna 2002. Oksanen kuoli kotonaan Hyvinkäällä 31. joulukuuta 2015. Hän oli sairastanut pitkään.
Saavutukset.
Pesäpallotuomarina:
Rod Hundley

Rodney Clark ”Rod” Hundley (26. lokakuuta 1934 Charleston, Länsi-Virginia – 27. maaliskuuta 2015 Phoenix, Arizona) oli yhdysvaltalainen koripalloilija.
Cincinnati Royals varasi Hundleyn NBA:han ensimmäisellä varausvuorolla . Hän edusti kuitenkin koko NBA-uransa, vuosien 1957–1963 ajan, aluksi Minneapolisissa pelannutta Los Angeles Lakersia. Hundley valittiin un vuosina 1960 ja 1961.
Hundley kuoli 80-vuotiaana 27. maaliskuuta 2015 kotonaan Arizonan Phoenixissä. Hän sairasti viimeiset elinvuotensa Alzheimerin tautia.
Tony Jelencovich

Tony Julien Jelencovich (s. 1. heinäkuuta 1968) tai "Tony JJ" on metallimusiikin monitoimimies ja on, tai on ollut laulaja metalliyhtyeissä Transport League, Massive Audio Nerve (M.A.N.), Mnemic, Icon In Me, Death Destruction, B-thong, Plantera, Glanzig, Outshine, Ton Of Bricks, Angel Blake ja C-187.
Tony on myös kitaristi, videotuottaja ja promoottori. Hän on ollut myös supportvokalistina Fear Factory -yhtyeen keikoilla.
Diskografia.
Mnemic.
Tony palveli keikkalaulajana Mnemic bändissä vuosina 2005-2006
Elämän maku

Elämän maku voi tarkoittaa seuraavia:
Musiikki.
 Albumit 
 Kappaleet
Payback (kappale)

Payback on Dreamtalen toinen single. Se julkaistiin vuonna 2008. Kappale on myös Dreamtalen Phoenix-albumilla.
John Williams (koripalloilija, 1962)

John Williams (9. elokuuta 1962 Sorrento, Louisiana – 11. joulukuuta 2015 Baton Rouge, Louisiana) oli yhdysvaltalainen koripalloilija.
Cleveland Cavaliers varasi Williamsin NBA:han 45. varausvuorolla . Hän edusti Cavaliersia vuodet 1986–1995 ja tämän jälkeen vielä Phoenix Sunsia ja Dallas Mavericksia. Kaudella 1986–1987 Williams nimettiin eseen. Hänet valittiin kerran sarjan viikon pelaajaksi. Cavaliersissa usein ns. kuudentena miehenä pelannut Williams keräsi joukkueen historian eniten heitontorjuntoja. Ennätys pysyi voimassa vuodet 1995–2009, jolloin Žydrūnas Ilgauskas ohitti hänet.
Williamsilla kuoli eturauhasen syövän aiheuttamiin komplikaatioihin 53-vuotiaana 11. joulukuuta 2015 sairaalassa Louisianan Baton Rougessa, johon hänet oli viety muutamaa päivää aiemmin.
Canyon Bicycles

Canyon Bicycles GmbH on saksalainen polkupyörävalmistaja. Canyon valmistaa maantie-, maasto- ja triathlonpyöriä. Yhtiön pääkonttori sijaitsee Koblenzissa.
Historia.
Vuonna 1985 Roman Arnold perusti yhdessä veljensä kanssa yrityksen nimeltä ”Radsport Arnold”. Yritys valmisti polkupyörän osia. Ensimmäiset polkupyörät yritys valmisti markkinointinimellä Canyon vasta vuonna 1996. Radsport Arnold ryhtyi käyttämään myyntikanavanaan internetin kautta tapahtuvaa suoramyyntiä.
Vuonna 2001 yritys siirtyi osavalmistajasta pyörävalmistajaksi ja vaihtoi nimekseen Canyon Bicycles GmbH. Vuonna 2006 yritys julkaisi uuden graafisen ilmeen, josta se sai useita palkintoja.
Kilpailutoiminta.
Radsport Arnold osallistui heti alusta lähtien pyöräilyn kilpailutoimintaan ja yritys on toiminut yhteistyössä useiden UCI ProTouriin osallistuneiden tallien kanssa. Katjuša ja Movistar Team käyttävät Canyonin valmistamia pyöriä.
Canyon Sveitsissä.
Sveitsissä Canyonin pyöriä myydään nimellä ”Pure Cycling”, koska toinen polkupyörävalmistaja on jo suojannut tuotemerkin ”Canyon”.
My Heart Is Yours

My Heart Is Yours on norjalaisen laulajan Didrik Solli-Tangenin kappale, jolla hän edusti Norjaa vuoden 2010 Eurovision laulukilpailussa, joka käytiin hänen kotimaassaan Oslossa Alexander Rybakin voitettua vuoden 2009 Eurovision laulukilpailun kappaleellaan "Fairytale". My Heart Is Yours sisältyi myös Solli-Tangenin debyyttialbumille "Guilty Pleasures", joka ilmestyi marraskuussa 2010.
Eurovision laulukilpailussa Norja selviytyi isäntämaana finaaliin, jossa se sijoittui 20:nneksi kerättyään 35 pistettä. Suurin pistemäärä, seitsemän kappaletta, tuli Virolta.
My Heart Is Yoursin ovat säveltäneet ja sanoittaneet Hanne Sørvaag ja Fredrik Kempe.
Solution .45

Solution .45 oli metallimusiikkia esittävä ruotsalainen yhtye.
Historia.
Vuoden 2007 loppupuolella Jani Stefanovic perusti Christian Älvestamin kanssa yhtyeen Solution .45. Stefanovic korosti, että huolimatta vuonna 2008 Scar Symmetrysta eronneen Älvestamin jäsenyydestä yhtyeessä, se ei ole Scar Symmetryn kopio ja että yhtyeellä on ollut kappaleita valmiina jo ennen Älvestamin liittymistä. Syksyllä 2008 Tomas Johansson tuotti yhtyeen julkaiseman kahdeksan kappaletta sisältäneen demon.
Syyskuussa 2009 Solution .45 siirtyi Panic Room Studiosiin äänittämään ensimmäistä studioalbumiaan For Aeons Pastia. Useimpiin albumin kappaleisiin sanoitukset kirjoitti Dark Tranquilityn laulaja Mikael Stanne. Levy saatiin viimeisteltyä joulukuussa 2009. Sen julkaisi Euroopassa AFM Records ja Japanissa Marquee/Avalon. Julkaisupäivä oli Euroopassa 9. huhtikuuta 2010 ja Pohjois-Amerikassa 11. toukokuuta 2010.
23. tammikuuta 2010 yhtye ilmoitti kosketinsoittaja Mikko Härkinin lähtevän yhtyeestä, mutta hänen kerrottiin soittavan vielä yhtyeen uudella albumilla. Lisäksi yhtye ilmoitti 29. toukokuuta 2010 Stefanovicin lähtevän siitä ja Patrik Gardbergin liittyvän hänen tilalleen.
25. elokuuta 2010 Solution .45 julkaisi musiikkivideon kappaleelle ”Gravitational Lensing”. ”Lethean Tearsin” video oli alun perin tarkoitus julkaista vuoden 2010 lopulla, mutta sen julkaisu peruttiin. Kappaleen videon tekemistä jatkettiin vuonna 2011 helmikuun alussa ja se julkaistiin 30. heinäkuuta 2011.
11. elokuuta 2011 ilmoitettiin Stefanovicin paluusta yhtyeeseen, jossa oli nyt kolme kitaristia. Myöhemmin yhtye ilmoitti basisti Anders Edlundin poistumisesta yhtyeestä.
Vuoden 2014 puolivälissä yhtye siirtyi äänittämään samanaikaisesti toista ja kolmatta studioalbumiaan. Heinäkuun yhdeksäntenä päivänä 2014 ilmoitettiin Tom Gardinerin jättäneen yhtyeen.
31. elokuuta 2015 Solution .45:n ilmoitti virallisella facebook -sivullaan uuden albuminsa julkaisupäiväksi 20. marraskuuta 2015. Albumille annettiin myöhemmin nimeksi . Part I:n julkaisun jälkeen Nightmares in the Waking State: Part II julkaistiin elokuussa 2016.
Vuoden 2023 tammikuussa yhtye ilmoitti uudesta albumista, jonka se odotti valmistuvan vuoden 2024 alkuun mennessä. Toukokuussa 2024 yhtye kuitenkin ilmoitti lopettavansa motivaation puutteen vuoksi.
Hovihankkija

Hovihankkija on eräissä monarkioissa hallitsijan tai tämän hovin antama arvonimi suosimalleen tavaran- tai palveluntoimittajalle. Alun perin hovihankkijoiksi nimettiin käsityöläisiä ja kauppiaita, nykyisin suuriakin yrityksiä. Tähän liittyy usein nimityksen saaneen yrityksen oikeus käyttää hallitsijan vaakunaa, sinettiä tai muuta tunnusta markkinointiviestinnässään varustettuna maininnalla hovihankkijuudesta. 
Suomenkielinen termi on suora käännös muun muassa Ruotsissa käytössä olevasta termistä "kungliga hovleverantör", kuninkaallinen hovihankkija. Britanniassa käytetään termiä "Royal Warrant of Appointment", jota ilmentää yrityksen käyttämä viesti ”By appointment to…” lisättynä kuningashuoneen edustajan tittelillä ja nimellä. Royal Warrant -nimityksiä myöntävät Britanniassa nykyisin kuningas, Edinburghin herttua ja Walesin prinssi.
Tanskassa yritys voi tulla valituksi joko hallitsijan () tai hovin () suosimaksi toimittajaksi.
Alankomaissa hovihankkijaksi () voidaan nimetä 25 vuodeksi kerrallaan pieni tai keskisuuri hyvämaineinen yritys, joka on toiminut vähintään sata vuotta, ilman että sen tarvitsisi toimittaa tuotteitaan juuri kuningashuoneelle. Tällaisia yrityksiä on nyt nelisensataa. Suuryritykset voivat saada pysyväksi osaksi nimeään sanan ”kuninkaallinen” () tai sen käännöksen, kuten ovat saaneet KLM-lentoyhtiö (virallisesti "Koninklijke Luchtvaart Maatschappij N.V."), Royal Dutch Shell ja Royal Philips Electronics. 
Belgiassa kuninkaalliset hovihankkijat (, ) valitsee kuningas, joka päivittää listaa tarpeen vaatiessa vuosittain. 
Jonkinlainen hovihankkijajärjestelmä on nykyisin käytössä myös ainakin Monacon ruhtinashuoneessa, Japanin keisarin hovissa ja Thaimaan kuningashuoneessa. Entisistä kuningaskunnista hovihankkijanimityksiä ovat käyttäneet Itävalta-Unkari, Baijeri, Brasilia, Ranska, Italia, Portugali, Preussi, Romania, Venäjä ja Jugoslavia.
Kielikuvana.
Hovihankkija-termiä käytetään leikillisenä kielikuvana myös muun kuin hallitsijahuoneen suosimasta vakiotoimittajasta. Kielteisessä mielessä se voi tarkoittaa yritystä, jolle esimerkiksi julkishallinnon virkamiehet antavat toistuvasti tilauksia ilman kunnon kilpailutusta.
Ernst Debes

Ernst Debes (1840 – 1923) oli saksalainen kartografi. Hänen vuonna 1872 yhdessä H. Wagnerin kanssa Leipzigiin perustamansa kartografinen laitos tuotti koulukartastoja, seinäkarttoja ja käsikartaston "Neuer Handatlas".
Eino Niemistö

Eino Iisakki Niemistö (10. heinäkuuta 1920 Nurmo – 18. marraskuuta 2001 Helsinki) oli suomalainen diplomi-insinööri ja yritysjohtaja.
Niemistön vanhemmat olivat maanviljelijä Nikolai Niemistö ja Sanna Liisa Ylimäki ja puoliso vuodesta 1944 terveyssisar Aili Maria Porthan. Niemistö tuli ylioppilaaksi Seinäjoen yhteislyseosta 1941 ja valmistui diplomi-insinööriksi Teknillisestä korkeakoulusta 1951. Hän oli Savo-Karjalan Osuusteurastamon, vuodesta 1956 Lihakunta, teknillinen johtaja 1949–1962, Lihakunnan varatoimitusjohtaja 1962–1963 ja toimitusjohtaja ja johtokunnan varapuheenjohtaja 1963–1977 ja Tuottajain Lihakeskuskunnan pääjohtaja ja johtokunnan puheenjohtaja 1977–1983. Niemistöllä oli myös useita liike-elämän ja muita asiantuntija- ja luottamustehtäviä. Sotilasarvoltaan hän oli reservin kapteeni (1977). Niemistö sai kauppaneuvoksen arvonimen 1972 ja vuorineuvoksen arvonimen 1981.
Sakari Sippola

Seppo Sakari Sippola (28. toukokuuta 1925 Kauhava – 6. helmikuuta 2018 Helsinki) oli suomalainen juristi. Hän oli korkeimman hallinto-oikeuden hallintoneuvos 1976–1995. Hän oli Lakimiesliiton puheenjohtaja 1989–1995. Suomen Sotaveteraaniliiton valtuuston puheenjohtajaksi hänet valittiin 2012.
Cetruminantia

Cetruminantia on kladi sorkkaeläinten lahkossa. Siihen kuuluu kaksi alaryhmää, Cetancodontamorpha ja Ruminantiamorpha.
Cetancodontamorphaan kuuluu virtahevot, valaat, sukupuuttoon kuolleet entelodontit, mahdollisesti Andrewsarchus sekä joitakin muita ryhmiä. Ruminantiamorphan ainoa elossa oleva ryhmä on märehtijät.
Don Most

Donny Most (s. 8. elokuuta 1953 New York) on yhdysvaltalainen näyttelijä. 
Mostin tunnetuin rooli on todennäköisesti Ralph Malph tv-sarjassa "Onnen päivät." Vuonna 1999 Most ohjasi ensimmäisen elokuvansa "The Last Best Sunday". Hän on laulanut perustamassaan musiikkirevyyssä "Donny Most Sings and Swings". 
Most meni naimisiin näyttelijä Morgan Hartin kanssa vuonna 1982. Heillä on kaksi tytärtä.